LISENSVILKÅR FOR MICROSOFT-PROGRAMVARE
MICROSOFT SYSTEM CENTER SERVICE MANAGER 2010 SERVICE PACK 1
Disse lisensvilkårene utgjør en rettslig bindende avtale mellom deg og Microsoft Corporation (eller et av deres tilknyttede selskaper, avhengig av hvor du bor). Les vilkårene nøye. De gjelder for ovennevnte programvare, som også omfatter mediet den eventuelt ble levert på. Vilkårene gjelder også for Microsofts
·	oppdateringer,
·	tillegg,
·	Internett-baserte tjenester og
·	brukerstøtte
for denne programvaren, med mindre andre vilkår følger med disse. I så fall gjelder de vilkårene.
Ved å ta i bruk programvaren godtar du disse vilkårene. Hvis du ikke godtar vilkårene, må du ikke bruke programvaren. Returner den til forhandleren og få kjøpesummen refundert eller kreditert. Hvis du ikke kan få kjøpesummen refundert der, kontakter du Microsoft for informasjon om Microsofts retningslinjer for refusjon. Se www.microsoft.com/worldwide. I Norge ringer du 22 02 25 00 eller går til www.microsoft.com/norge/.
Såfremt du oppfyller denne avtalen, har du rett til å gjøre følgende for hver programvarelisens du anskaffer.
1.	OVERSIKT.
a. 	Lisensterminologi.
·	Forekomst. Du oppretter en "forekomst" av programvaren ved å kjøre installasjonsprogrammet. Du oppretter også en forekomst når du dupliserer en eksisterende forekomst. Henvisninger til programvaren i denne avtalen inkluderer "forekomster" av programvaren.
·	Kjøre en forekomst. Du "kjører en forekomst" av programvaren ved å laste den inn i minnet og utføre én eller flere av instruksjonene i programvaren. Når forekomsten kjører, regnes den som kjørende (uansett om dens instruksjoner fortsetter å bli utført eller ikke) til den fjernes fra minnet.
·	Operativsystemmiljø. Et "operativsystemmiljø" er
·	hele eller deler av et fysisk operativsystem, eller hele eller deler av et virtuelt (eller på annen måte emulert) fysisk operativsystemmiljø som gir atskilte maskinvareidentiteter (primært datamaskinnavn eller lignende unik ID) eller atskilte administratorrettigheter og
·	forekomster av eventuelle programmer som er konfigurert til å kjøre i operativsystemforekomsten eller deler identifisert ovenfor.
Det finnes to typer operativsystemmiljøer, fysiske og virtuelle. Et fysisk operativsystemmiljø er konfigurert til å kjøre direkte på et fysisk maskinvaresystem. Forekomsten av operativsystemet som brukes til å kjøre programvare for maskinvarevirtualisering (for eksempel Microsoft Virtual Server eller lignende teknologi) eller levere tjenester for maskinvarevirtualisering (for eksempel Microsoft-virtualiseringsteknologi eller lignende teknologi), anses som en del av det fysiske operativsystemmiljøet. Et virtuelt operativsystemmiljø er konfigurert til å kjøre på et virtuelt (eller på annen måte emulert) maskinvaresystem. Et maskinvaresystem kan ha ett eller begge av følgende:
·	ett fysisk operativsystemmiljø
·	ett eller flere virtuelle operativsystemmiljøer
·	Server. En server er et fysisk maskinvaresystem som kan kjøre serverprogramvare. En maskinvarepartisjon eller -komponent regnes som et separat fysisk maskinvaresystem.
·	Tilordne en lisens. Å tilordne en lisens betyr å tildele lisens til en enhet eller bruker.
b.	Programvare. Programvaren omfatter følgende:
·	Serverprogramvare
·	Tilleggsprogramvare som bare kan brukes direkte med serverprogramvaren, eller indirekte via annen tilleggsprogramvare.
c.	Lisensmodell. Programvaren er lisensiert basert på
·	antallet forekomster av serverprogramvaren som kjøres, 
·	antallet fysiske og virtuelle operativsystemmiljøer som disse forekomstene av serverprogramvare administrerer, og/eller
·	antallet brukere av administrerte fysiske og virtuelle operativsystemmiljøer.
2.	PRODUKTNØKKEL. Programvaren krever en nøkkel for installasjon eller tilgang. Du er ansvarlig for bruken av nøkler du har fått tildelt. Du må ikke dele nøklene med tredjeparter.
3.	BRUKERRETTIGHETER.
a. 	Tilordning av lisens til server.
i.	Før du kjører forekomster av serverprogramvaren under en programvarelisens, må du tilordne lisensen til en av dine servere. Den serveren blir den lisensierte serveren for den bestemte lisensen. Du har rett til å tilordne andre programvarelisenser til samme server, men du har ikke rett til å tilordne samme lisens til mer enn én server.
ii.	Du kan overføre en lisens, men det må ha gått 90 dager siden forrige tilordning. Du har rett til å tilordne en programvarelisens på nytt tidligere hvis du ikke lenger bruker serveren på grunn av en permanent maskinvarefeil. Hvis du tilordner en lisens på nytt, blir serveren du tilordner lisensen til, den nye lisensierte serveren for den lisensen.
b.	Kjøre forekomster av serverprogramvaren. Du har rett til å kjøre én forekomst av serverprogramvaren i ett fysisk eller virtuelt operativsystemmiljø på den lisensierte serveren når som helst.
c.	Kjøre forekomster av tilleggsprogramvaren. Du har rett til å kjøre eller på annen måte bruke et hvilket som helst antall forekomster av tilleggsprogramvare som er oppgitt nedenfor, i fysiske eller virtuelle operativsystemmiljøer på et hvilket som helst antall enheter. Du har bare rett til å bruke tilleggsprogramvare med serverprogramvaren direkte, eller indirekte via annen tilleggsprogramvare. 
For alle utgaver av System Center Service Manager 2010
·	Administrasjonsserver for datalager
·	Database for datalager
·	Service Manager-konsoll
·	Selvbetjeningsportal
Bare for System Center Service Manager 2010 med SQL Server 2008 Technology
·	Delte verktøy for Analysis Services
·	Business Intelligence Development Studio
·	Tilkoblingskomponenter
·	Eldre komponenter
·	Administrasjonsverktøy
·	Klientkomponenter for Notification Services
·	Rapportbehandling for Reporting Services
·	Delte verktøy for Reporting Services
·	SQL Server 2008 Books Online 
·	Delte verktøy for SQL Server 2008
·	Software Development Kit
·	Klientfunksjoner for SQLXML
·	Verktøy for SQL Server Mobile Server
d.	Opprette og lagre forekomster på dine servere og lagringsmedier. Du har rettighetene nedenfor for hver lisens du kjøper.
·	Du har rett til å opprette et ubegrenset antall forekomster av serverprogramvaren og tilleggsprogramvare.
·	Du har rett til å lagre forekomster av serverprogramvaren og tilleggsprogramvare på hvilke som helst av serverne eller lagringsmediene dine.
·	Du har rett til å opprette og lagre forekomster av serverprogramvaren og tilleggsprogramvaren bare for å utøve din rett til å kjøre forekomster av serverprogramvaren under hvilken som helst av dine programvarelisenser, som beskrevet. Du har for eksempel ikke rett til å distribuere forekomster til en tredjepart.
e.	Inkluderte Microsoft-programmer. Programvaren inneholder andre Microsoft-programmer. Lisensvilkårene som følger med disse programmene, gjelder for din bruk av dem.
f.	Lisensvilkår for SQL Server 2008 Technology. Hvis din utgave av serverprogramvaren omfatter SQL Server 2008 Technology, kan du til enhver tid kjøre én forekomst av denne teknologien i ett fysisk eller virtuelt operativsystemmiljø bare på én server utelukkende for å støtte serverprogramvaren. Du trenger ikke CALer for SQL Server for dette formålet. Du har rett til å opprette og lagre et ubegrenset antall forekomster av SQL Server 2008 Technology på hvilke som helst av dine servere eller lagringsmedier utelukkende for å benytte din rett til å kjøre en forekomst av SQL Server 2008 Technology i henhold til hvilken som helst av dine programvarelisenser.
4.	LISENSIERINGSKRAV OG/ELLER YTTERLIGERE BRUKERRETTIGHETER.
a. 	Administrasjonslisenser.
i.	Du må erverve, og tilordne til en enhet eller bruker, den aktuelle kategorien og typen administrasjonslisens for operativsystemmiljøene (OSEene) du vil bruke forekomstene dine av serverprogramvaren til å administrere direkte eller indirekte.
ii.	Kategorier av administrasjonslisenser. Det finnes to kategorier administrasjonslisenser: klient og server. Lisenskategorien som kreves, avhenger av operativsystemprogramvaren som kjøres i et OSE. Administrerte OSEer som kjører serveroperativsystemprogramvare, krever serveradministrasjonslisenser. Alle andre administrerte OSEer krever klientadministrasjonslisenser. Én enkelt enhet kan ha en blanding av OSEer, inkludert en del som kjører serveroperativsystemer. Da trenger du en blanding av de to kategoriene for den aktuelle enheten.
iii.	To typer klientadministrasjonslisenser. Det finnes to typer klientadministrasjonslisenser: én for administrerte OSEer og én for brukere.
·	Dine OSE-klientadministrasjonslisenser tillater dine forekomster av serverprogramvaren å administrere et tilsvarende antall OSEer som brukes av eventuelle andre brukere.
·	Dine brukerklientadministrasjonslisenser tillater dine forekomster av serverprogramvaren å administrere OSEene som brukes av alle brukere som har fått tilordnet en brukerklientadministrasjonslisens. Hvis du har mer enn én bruker som bruker et OSE, og du ikke lisensierer per OSE, må du tilordne brukerklientadministrasjonslisenser til hver av brukerne.
Klientadministrasjonslisensene dine tillater ikke administrasjon av et OSE som kjører et serveroperativsystem.
iv.	Én type serveradministrasjonslisens. Det finnes ikke noe brukeralternativ for serveradministrasjonslisenser. OSE-serveradministrasjonslisensen er den eneste typen serveradministrasjonslisens du kan erverve. Dine OSE-serveradministrasjonslisenser tillater dine forekomster av serverprogramvaren å administrere et tilsvarende antall OSEer. Hvis du administrerer et virtuelt OSE på den lisensierte enheten, og det fysiske OSEet brukes bare til å kjøre programvare for maskinvarevirtualisering, levere maskinvarevirtualiseringstjenester og kjøre programvare for å administrere og betjene operativsystemmiljøer på denne enheten, har du rett til å administrere dette virtuelle OSEet og det fysiske OSEet i henhold til én enkelt serveradministrasjonslisens. Dine serveradministrasjonslisenser tillater ikke administrasjon av et OSE som kjører operativsystemprogramvare som ikke er serveroperativsystemprogramvare.
v.	Tilordne administrasjonslisenser.
·	Aktuelle administrasjonslisenser:
·	server eller klient
·	OSE eller bruker
·	Hvis du erverver brukerklientadministrasjonslisenser, må du tilordne dem til brukere av dine administrerte OSEer.
·	Hvis du erverver OSE-klient- eller serveradministrasjonslisenser, må du tilordne dem til enheter som dine administrerte OSEer skal kjøres på. En maskinvarepartisjon eller -komponent regnes som en separat enhet. Antallet OSEer som administreres på en enhet, skal til enhver tid ikke overskride antallet OSE-klient- eller serveradministrasjonslisenser som er tilordnet den enheten (bortsett fra i tilfeller der du har tillatelse til å administrere det fysiske OSEet og et virtuelt OSE i henhold til én enkelt serveradministrasjonslisens som angitt ovenfor).
·	I dette avsnittet betyr å "administrere" et OSE å
·	spørre etter eller motta data om,
·	konfigurere eller
·	gi instruksjoner til maskinvaren eller programvaren som er knyttet til OSEet, utover det å registrere at en enhet er til stede.
·	Du trenger ikke en administrasjonslisens for
·	noen av dine OSEer som kjører forekomster av serverprogramvaren på dine lisensierte servere,
·	noen av dine OSEer der ingen forekomster av programvare kjører, eller
·	noen av dine enheter som fungerer bare som nettverksinfrastrukturenheter (OSI-lag 3 eller lavere),
·	noen av dine enheter der du bare utfører administrasjon utenfor båndet. 
"Administrasjon utenfor båndet" består av interaksjon via en nettverksforbindelse med en maskinvareadministrasjonskontroller som overvåker eller administrerer statusen til maskinvarekomponenter som:
·	systemtemperatur
·	viftehastighet
·	strøm på/av
·	omstart av system
·	CPU-tilgjengelighet
Overvåkning av bruken av det følgende betraktes som indirekte administrasjon av OSEet og krever en administrasjonslisens:
·	CPU 
·	RAM 
·	NIC
·	Lagring
·	Med enhver forekomst av serverprogramvaren på dine lisensierte servere har du rett til å administrere:
·	et ubegrenset antall OSEer på en enhet, når du tilordner et tilsvarende antall server- eller klientadministrasjonslisenser til den enheten
·	OSEene brukerne dine bruker, når du har tilordnet klientadministrasjonslisenser til disse brukerne.
·	Du har imidlertid rett til å administrere det fysiske OSEet og ethvert virtuelt OSE i henhold til én enkelt serveradministrasjonslisens hvis du bruker det fysiske OSEet til det begrensede formålet som er beskrevet ovenfor.
vi.	Overføring av administrasjonslisenser. Du har rett til å:
·	overføre en administrasjonslisens permanent fra én enhet til en annen, eller en brukerklientadministrasjonslisens fra én bruker til en annen, eller
·	overføre en administrasjonslisens midlertidig til en låneenhet mens den første enheten ikke er i funksjon, eller en brukerklientadministrasjonslisens til en midlertidig bruker mens brukeren er fraværende.
b.	Multipleksing. Maskinvare eller programvare som du bruker til å
·	forene tilkoblinger
·	omdirigere informasjon
·	redusere antallet OSEer programvaren administrerer direkte
(noen ganger kalt "multipleksing" eller "pooling"), reduserer ikke antallet nødvendige lisenser av en hvilken som helst type.
c.	Ingen deling av serverprogramvare. Du har ikke rett til å dele serverprogramvaren for bruk i flere enn ett operativsystemmiljø under én enkelt lisens, men mindre det er uttrykkelig tillatt. Dette gjelder selv om operativsystemmiljøene er på samme fysiske maskinvaresystem.
5.	INTERNETT-BASERTE TJENESTER. Microsoft tilbyr Internett-baserte tjenester med programvaren. Disse kan endres eller annulleres når som helst.
6.	YTELSESTEST Du må ha skriftlig tillatelse fra Microsoft for å kunne fremlegge resultatene av ytelsestester av programvaren for en tredjepart.
7.	LISENSENS RAMME. Programvaren lisensieres. Den selges ikke. Denne avtalen gir deg bare visse rettigheter til å bruke programvaren. Microsoft forbeholder seg alle andre rettigheter. Med mindre gjeldende lov gir deg flere rettigheter til tross for denne begrensningen, har du bare rett til å bruke programvaren slik det uttrykkelig er tillatt i henhold til denne avtalen. Du må overholde eventuelle tekniske begrensninger i programvaren som bare tillater at du bruker den på bestemte måter. Hvis du vil ha mer informasjon, se www.microsoft.com/licensing/userights. Du har ikke rett til å
·	omgå de tekniske begrensningene i programvaren
·	foreta omvendt utvikling ("reverse engineering"), dekompilere eller demontere programvaren med mindre, og bare i den grad, dette er tillatt i henhold til gjeldende lov, til tross for denne begrensningen
·	lage flere eksemplarer av programvaren enn det som er spesifisert i denne avtalen, eller som er tillatt i henhold til gjeldende lov, til tross for denne begrensningen
·	publisere programvaren slik at andre kan kopiere den
·	leie ut, lease eller låne bort programvaren
·	bruke programvaren til kommersielle vertstjenester.
Rettigheter til å få tilgang til programvaren på en hvilken som helst enhet gir deg ikke rett til å implementere Microsoft-patenter eller andre rettighetsbeskyttede Microsoft-produkter i programvare eller enheter som har tilgang til den enheten.
8.	ALTERNATIVE VERSJONER. Programvaren kan omfatte flere enn én versjon, for eksempel 32-biters og 64-biters. Du kan bare bruke én versjon om gangen.
9.	SIKKERHETSKOPI. Du har rett til å lage én sikkerhetskopi av programvaremediene. Den kan bare brukes til å opprette forekomster av programvaren.
10.	DOKUMENTASJON. Enhver person som har gyldig tilgang til datamaskinen eller det interne nettverket, kan fremstille nye eksemplarer av og bruke dokumentasjonen til interne referanseformål.
11.	IKKE FOR VIDERESALG Du har ikke rett til å selge programvare som er merket med "IFV" eller "Ikke for videresalg". 
12.	SKOLEVERSJON AV PROGRAMVARE Du må være en "Godkjent Bruker for Undervisningsformål" for å kunne bruke programvare som er merket med "Skoleversjon" eller "SV". Hvis du ikke vet om du er en slik bruker, går du til www.microsoft.com/education eller kontakter ditt lokale Microsoft-kontor.
13.	EKSPORTRESTRIKSJONER Programvaren er underlagt USAs eksportlover og -regler. Du må overholde alle nasjonale og internasjonale eksportlover og -regler som gjelder for programvaren. Disse lovene inkluderer begrensninger i forhold til bestemmelsessteder, sluttbrukere og sluttbruk. For mer informasjon, se www.microsoft.com/exporting.
14.	BRUKERSTØTTE. Microsoft tilbyr brukerstøtte for programvaren, som beskrevet på www.support.microsoft.com/common/international.aspx.
15.	HELE AVTALEN. Denne avtalen (inkludert garantien nedenfor) og vilkårene for tillegg, oppgraderinger, Internett-baserte tjenester og brukerstøtte du benytter deg av, utgjør hele avtalen for programvaren og brukerstøtten.
16.	GJELDENDE LOV.
a. 	USA. Hvis du ervervet programvaren i USA, er denne avtalen underlagt lovene i delstaten Washington og gjelder krav knyttet til avtalebrudd, uten hensyn til prinsipper om lovkonflikt. Alle andre krav, herunder krav knyttet til delstatlige forbrukervernlover, lover om urettferdig konkurranse og i erstatningsrettslige forhold, er underlagt lovene i den aktuelle delstaten.
b.	Utenfor USA. Hvis du ervervet programvaren i et annet land enn USA, gjelder nasjonal lov.
17.	RETTSVIRKNING. Denne avtalen beskriver bestemte rettigheter. Du kan ha andre rettigheter i henhold til gjeldende lov i din delstat eller ditt land. Du kan også ha rettigheter med hensyn til den parten du ervervet programvaren fra. Denne avtalen endrer ikke dine rettigheter i henhold til gjeldende lov i din delstat eller ditt land, hvis lovene i delstaten eller landet ikke tillater dette.
18.	FRASKRIVELSE OG BEGRENSNING AV ANSVAR FOR SKADER Microsoft eller dets leverandører kan bare dekke direkte skader opptil det beløpet du betalte for programvaren. Du har ikke rett til å få dekket andre skader, herunder følgeskader, tap av fortjeneste eller spesielle, indirekte eller tilfeldige skader.
Denne begrensningen gjelder følgende:
·	alle forhold knyttet til programvaren, tjenester, innhold (inkludert kode) på tredjeparts webområder eller tredjeparts programmer
·	krav knyttet til kontraktsbrudd, brudd på garanti eller bestemmelser, objektivt ansvar, uaktsomhet eller annet subjektivt ansvar i den grad dette er tillatt i henhold til gjeldende lov
Begrensningen gjelder også hvis følgende er tilfellet:
·	reparasjon, erstatning eller refusjon ikke gir deg full kompensasjon for eventuelle tap
·	Microsoft visste, eller burde ha visst, om risikoen for tap eller skader
Ettersom enkelte delstater ikke tillater ansvarsfraskrivelse eller ansvarsbegrensning for tilfeldige skader eller følgeskader, kan det hende at ovennevnte ansvarsfraskrivelse eller ansvarsbegrensning ikke gjelder for deg. Det kan også hende at de ikke gjelder for deg, siden det kan hende at ditt land ikke tillater ansvarsfraskrivelse eller ansvarsbegrensning for tilfeldige skader, følgeskader eller andre skader. 

***********************************************************************
BEGRENSET GARANTI
A.	BEGRENSET GARANTI Hvis du følger instruksjonene, vil programvaren i det vesentlige fungere som beskrevet i Microsoft-dokumentasjonen som følger med programvaren.
B.	GARANTIVILKÅR, GARANTIMOTTAKER, VARIGHET FOR STILLTIENDE GARANTIER. Den begrensede garantien dekker programvaren i ett år fra den første brukeren anskaffet den. Hvis du mottar tillegg, oppgraderinger eller erstatningsprogramvare i løpet av dette året, vil disse være dekket i den gjenværende delen av garantiperioden eller i 30 dager, avhengig av hvilken periode som er lengst. Hvis den første brukeren overfører programvaren, vil den gjenværende delen av garantiperioden gjelde for mottakeren.
I den grad ikke annet følger av gjeldende lov, er eventuelle stilltiende garantier eller bestemmelser begrenset til garantiperioden. Ettersom enkelte stater ikke tillater begrensninger på varigheten av stilltiende garantier, kan det hende at disse begrensningene ikke gjelder for deg. Det kan også hende at de ikke gjelder for deg fordi noen land ikke tillater begrensninger på varigheten av stilltiende garantier eller bestemmelser.
C.	GARANTIFRASKRIVELSE Denne garantien dekker ikke problemer som skyldes dine handlinger (eller mangel på handlinger), andres handlinger eller forhold som ligger utenfor Microsofts kontroll.
D.	RETTIGHETER I FORBINDELSE MED BRUDD PÅ GARANTIEN. Microsoft vil reparere eller erstatte programvaren kostnadsfritt. Hvis Microsoft ikke kan reparere eller erstatte den, vil Microsoft refundere det beløpet som er angitt på kjøpskvitteringen for programvaren. Microsoft vil også reparere eller erstatte tillegg, oppgraderinger og erstatningsprogramvare kostnadsfritt. Hvis Microsoft ikke kan reparere eller erstatte dem, vil Microsoft refundere det beløpet du eventuelt har betalt for dem. Du må avinstallere programvaren og returnere eventuelle medier og annet tilknyttet materiale til Microsoft sammen med kjøpsbevis for å få kjøpesummen refundert. Dette er dine eneste rettigheter i forbindelse med brudd på den begrensede garantien.
E.	FORBRUKERRETTIGHETER BERØRES IKKE Du kan ha ytterligere forbrukerrettigheter i henhold til lokale lover, som denne avtalen ikke kan endre.
F.	GARANTIPROSEDYRER Du må fremlegge kjøpsbevis for å være berettiget til garantiservice.
1.	USA og Canada. Hvis du vil ha informasjon om garantiservice eller hvordan du får refundert kjøpesummen for programvare du har kjøpt i USA eller Canada, kontakter du Microsoft på:
·	(800) MICROSOFT
·	Microsoft Customer Service and Support, One Microsoft Way, Redmond, WA 98052-6399, USA
·	besøk www.microsoft.com/info/nareturns.htm.
2.	Europa, Midtøsten og Afrika. Hvis du kjøpte programvaren i Europa, Midtøsten eller Afrika, utstedes denne begrensede garantien av Microsoft Ireland Operations Limited. Hvis du vil fremsette et krav i henhold til denne garantien, kontakter du en av følgende:
·	Microsoft Ireland Operations Limited, Customer Care Centre, Atrium Building Block B, Carmanhall Road, Sandyford Industrial Estate, Dublin 18, Ireland
·	ditt lokale Microsoft-kontor (se www.microsoft.com/worldwide). I Norge ringer du 22 02 25 00 eller går til www.microsoft.com/norge/.
3.	Utenfor USA, Canada, Europa, Midtøsten og Afrika. Hvis du anskaffet programvaren utenfor USA, Canada, Europa, Midtøsten og Afrika, kontakter du ditt lokale Microsoft-kontor (se www.microsoft.com/worldwide).
G.	INGEN ANDRE GARANTIER. Den begrensede garantien er den eneste direkte garantien fra Microsoft. Microsoft gir ingen andre uttrykkelige garantier eller vilkår. I den grad ikke annet følger av lokale lover, fraskriver Microsoft seg stilltiende garantier om salgbarhet, anvendelighet for særskilte formål og krenkelse av tredjeparts rettigheter. Hvis lokale lover gir deg stilltiende garantier eller vilkår til tross for denne fraskrivelsen, er dine rettigheter som beskrevet i klausulen "Rettigheter i forbindelse med brudd på garantien" ovenfor, i den grad ikke annet følger av lokale lover.
H.	FRASKRIVELSE OG BEGRENSNING AV ANSVAR FOR SKADER Klausulen "Fraskrivelse og begrensning av ansvar for skader" ovenfor gjelder for brudd på denne begrensede garantien.
Denne garantien gir deg spesifikke rettigheter, og du kan også ha andre rettigheter som varierer fra delstat til delstat. Du kan også ha andre rettigheter som varierer fra land til land.